Document ID: 32007D0793

KOMISJONI OTSUS,
29. november 2007,
liikmete määramise kohta otsusega 2007/602/EÜ asutatud sidusrühmadega peetavate arutelude töörühma, kes tegeleb rahvatervise ja tarbijakaitse küsimustega
(2007/793/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse komisjoni 5. septembri 2007. aasta otsust 2007/602/EÜ, millega asutatakse sidusrühmadega peetavate arutelude töörühm, kes tegeleb rahvatervise ja tarbijakaitse küsimustega, (1) ja eriti selle artikli 3 lõiget 1,
ning arvestades järgmist:
(1)
Otsusega 2007/602/EÜ on asutatud sidusrühmadega peetavate arutelude töörühm, kes tegeleb rahvatervise ja tarbijakaitse küsimustega ja kes alustas tööd 10. oktoobril 2007, et nõustada komisjoni konsulteerimisprotsesside parimate tavade asjus ning aidata tal kõnealustes valdkondades sidusrühmade osalust ja nende vajadusi paremini siduda.
(2)
Vastavalt otsuse 2007/602/EÜ artikli 3 lõikele 1 määrab komisjon töörühma liikmed spetsialistide hulgast, kes on pädevad nimetatud otsuse artikli 2 lõikes 2 loetletud valdkondades ja kes on vastanud osalemiskutsele.
(3)
Osalemiskutse avaldati 12. juunil 2007 ja selle tähtpäev oli 27. juuli 2007. Laekus ligikaudu 127 taotlust.
(4)
Osalemiskutse peale laekunud taotluste põhjal on välja valitud 19 spetsialisti. Moodustunud rühmas on tasakaalustatult esindatud tervishoiu ja tarbijakaitse peadirektoraadi tegevusalasse kuuluvate eri poliitikavaldkondadega seotud sidusrühmad. Töörühma liikmete nimetamisel võetakse aluseks võimalikult suur pädevus, ulatuslikud asjakohased teadmised ning eelnevate kriteeriumidega kooskõlas ka võimalikult lai geograafiline jaotumine ühenduses ning sugupoolte võrdne esindatus.
(5)
Komisjon võtab vastu veel ühe otsuse selle kohta, millised liikmed nimetatakse ametisse neljaks ja millised kaheks aastaks, nagu on ette nähtud otsuse 2007/602/EÜ artikli 3 lõikes 4,
ON TEINUD JÄRGMISE OTSUSE:
Artikkel 1
Käesolevaga nimetab komisjon sidusrühmadega peetavate arutelude töörühma liikmeks järgmised isikud:
BAX Willemien
BERTELETTI KEMP Florence
CZIMBALMOS Ágnes
DAVCHEVA Yanka
DI PUPPO Roshan
FEDERSPIEL Benedicte
FELLER Roxane
GALLANI Barbara
GOUVEIA Rodrigo
JONNAERT Erik
KETTLITZ Beate
KNABE Agnese
MACCHIA BANGSGAARD Flaminia
PELLEGRINO Patrice
ORTEGA PECINA David Miguel
RAWLING Ruth
ROSS Melody
SHEPPARD Philip
TIDDENS-ENGWIRDA Lisette
Artikkel 2
Käesolev otsus jõustub 29. novembril 2007.
Brüssel, 29. november 2007

Labels: 1
0
3
9
15